kardosdrur/scandi-wiki huggingface dataset:
Formue

Ved formue forstås alt hvad en person, en institution, et selskab eller lignende ejer og som kan værdisættes i penge.

Formue er således summen af de værdier, man er i besiddelse af. Ved værdier forstås alle goder, der har salgsværdi, det vil sige pengeværdi. Uden for formueværdierne falder derimod alle de goder, der ikke har pengeværdi, enten fordi de kun har såkaldt affektionsværdi, eller fordi de som lyset og luften (retslærens såkaldte res communes) er tilgængelige for alle mennesker. Heller ikke kan den kapital, en person besidder i sin arbejdsevne, trods betydningen for personens økonomiske ve og vel, regnes med til hans eller til andres formue i nationaløkonomisk eller retlig forstand, da ingen kan afhænde hele sin udelte arbejdskraft som sådan for bestandig til andre.

Noter 

Økonomi
Agnesis heks

Agnesis heks er en kurve som fremkommer ved en algebraisk ligning. Kurven er opkaldt efter Maria Gaetana Agnesi, en italiensk matematiker fra 1700-talet. At kurven kaldes "heks" kommer af en fejloversættelse.

Kurven fremkommer på følgende måde: Træk en linje L fra origo til et vilkårligt punkt A på cirklen med radius a og centrum (0, a). Lad N være skæringspunktet mellem linjen L og linjen y = 2a. Træk dernæst en lodret linje fra N, så den skærer en vandret linje gennem A. Skæringspunktet mellem den lodrette og den vandrette linje ligger på kurven Agnesis heks.

Kurven kan skrives som:

og kan også frembringes parametrisk som:

Historie

Kurven blev studeret af Pierre de Fermat i 1630, Guido Grandi i 1703, og af Maria Agnesi i 1748.

På italiensk hedder kurven la versiera di Agnesi som betyder "Agnesis kurve". Dette blev læst af professoren John Colson som "l'avversiera di Agnesi", hvor "avversiera" betyder "kvinde, som har sat sig op imod Gud", altså "heks", og fejloversættelsen er hængt ved.

Referencer

Fodnoter 

Geometriske former
Kondensstribe

En kondensstribe er en lang, hvid sky, der er skabt af udstødningsgasserne af fly. Kondensstriber dannes, fordi udstødningsgasserne indeholder både vanddamp og små urenheder. Vanddampen, som bliver til iskrystaller i den -40° kolde luft, bliver, sammen med urenheder som f.eks. sodpartikler og støvpartikler fra turbinerne, til kondensationskerner. Kondensationskerner gør det muligt for vanddamp i atmosfæren at samle sig, hvilket igen gør det muligt for skyer at opstå. For at opnå en temperatur på -40°, skal man 8 km op i luften.

Da kondensstriberne er skabt af fly, er de kunstige skyer. Det betyder, de kan overleve fra nogle minutter, hvis luften er tør, og helt op til nogle timer, hvis der er fugt i luften. Det afhænger af vind-, temperatur- og fugtighedsforholdene i luften. Udover det, betyder det, at de kan opstå steder hvor der normalt ikke findes skyer.

Kondensstribers indvirkning på atmosfæren 
Skyer som kondensstriber er blevet hævdet at have indvirkning på atmosfæren. Forskere hævder, at der formentlig er en sammenhæng, men at sammenhængen er uklar, og teorierne er ikke verificeret.

Noter

Eksterne links 

 What is a contrail and how does it form?, National Weather Service 
 Er flystriber på himlen farlige for mennesker?, videnskab.dk, 25.08.13

Luftfart
Skyer
Johanne Algren

Johanne Algren (født 1978) er en dansk autodidakt radiovært og forfatter og manuskriptforfatter. Hun flyttede hjemmefra som 15-årig og bosatte sig i London. I 1997 blev hun radiovært på Det Elektriske Barometer på P3. Siden 2006 har hun været tilknyttet DR, hvor hun har arbejdet på blandt andet P1 og DR Ramasjang-radio. Sideløbende har hun udgivet to ungdomsromaner, Louis (2008) og Louis liv (2011) nomineret til Kulturministeriets Børnebogspris.

2012 var hun hovedforfatter og vært til tv-serien Elefantvask sammen med Rebecca Bach-Lauritsen.

2012-15 var hun manuskriptforfatter på spillefilmen Holiday som udkom i 2018 sammen med instruktør Isabella Eklöf. Premiere 11. oktober 2018. I 2016 skrev hun sammen med Merlin P. Mann ungdomsromanen Bolsjoj.

Hun arbejder i 2018 på en ungdomstvserie baseret på en roman af Erlend Loe til HBO Nordic.

Eksterne henvisninger 

Radioværter fra Danmark
Børnebogsforfattere fra Danmark
Keimfarben

Keimfarben GmbH er en mellemstor virksomhed med hovedkontor i Diedorf ved Augsburg. Virksomheden er en del af Leonhard Moll AG-koncernen og er en af verdens førende producenter af silikatmaling. Bygninger som Det Hvide Hus, Buckingham Palace, Operahuset i Sydney og Bolschoi-teatret er malet med Keimfarben.

Firmaets grundlægger Adolf Wilhelm Keim regnes som opfinderen af silikatmaling (mineralfarver), der revolutionerede bygge- og malerhåndværket i slutningen af det 19. århundrede.

Historie 

Mens kong Ludwig I. af Bayern regerede, begyndte et intensivt forskningsarbejde i vandglas. Monarken var begejstret for Norditaliens farvestrålende kalkmalerier og ville også kunne nyde denne for kalkfarver typiske farvepragt hjemme i Bayern. Det barske vejr var dog ikke egnet til den teknik, der blev anvendt i Italien.

Det lykkedes dog til sidst håndværkeren og forskeren Adolf Wilhelm Keim at skabe en farve, der kunne tåle klimaet nord for Alperne og som samtidig var farvestrålende ved at blande flydende vandglas (kaliumsilikat) og mineralske farvepigmenter. Årsagen til farvens bestandighed er bindemidlets kemiske forbindelse med underlaget (forkisling). I 1878 lod Keim sine mineralfarver patentere og lagde dermed grundstenen til det nuværende Keimfarben GmbH. Det første produktionssted befandt sig i nærheden af kalkbruddet i Offenstetten (hører i dag under Abensberg) i Niederbayern.

Koncernstruktur 

Keimfarben har hovedkontor i Diedorf og en filial i Alteno/Luckau og i alt elleve udenlandske datterselskaber i Europa (Østrig, Schweiz, Italien, Frankrig, Spanien, Holland, Storbritannien, Skandinavien, Polen, Tjekkiet) og USA. I de lande, hvor Keimfarben ikke er repræsenteret af et eget datterselskab, er det autoriserede forhandlere, der overtager salget (i Australien, Canada, Kina, Singapore, Malaysia og Rusland). Keimfarben GmbH & Co KG har pr. 6. september 2012 ændret selskabsform til "Keimfarben GmbH".

Produktsortiment 
Keim lagde grundstenen til Keimfarbens succes i 1878 med KEIM Purkristalat, en ren tokomponent silikatmaling. I 1962 fulgte den anden generation af Keim-maling med Keim Granital, den første dispersionssilikatmaling, der i modsætning til Purkristalat er enkomponent og derfor nem af forarbejde. I 2002 lancerede Keimfarben med Keim Soldalit en sol-silikatmaling eller kiselsol-silikatmaling (bindemiddel kiselsol og vandglas) på markedet, der gør anvendelsen af silikatmaling endnu mere universel og nem.

Keimfarben producerer farvesystemer til udendørs og indendørs brug, mineralsk puds og spartelmasser, naturstensreparationssystemer, kompositsystemer til varmeisolering og betonreparation og -overfladebeskyttelse. Nyheden i produktsortimentet er en silikatmaling til overflader af træ.

Se også 
 Mineralfarver

Referencer

Eksterne links 
 Keimfarbens hjemmeside  med selskabets historie

Fremstillingsvirksomheder fra Tyskland
Augsburg
Etableret i 1878
Kevin Systrom

Kevin Systrom (født 30. december 1983) er en amerikansk softwareudvikler, der er bedst kendt som en af grundlæggerne af Instagram.

Noter 

Erhvervsfolk fra USA
Ved Stranden

Ved Stranden har flere betydninger:

 Ved Stranden (København) – en gade i København
 Ved Stranden (Aalborg) – en gade i Aalborg
 Ved Stranden (Hadsund) – en gade i Hadsund
 Ved Stranden (Kontorfællesskab) – er et kontorfællesskab i Hadsund
Santander Consumer Bank

Santander Consumer Bank AS er en privatkunde- og erhvervsbank, som gennem Santander Consumer Finance er ejet af finanskoncernen Grupo Santander. Organisatorisk er banken i Danmark en filial af den norske Santander Consumer Bank AS. 

I Danmark er bankens fokusområder forbrug indenfor bilfinansiering, privatlån, højrenteprodukter og finansiering af motorcykler og campingvogne.

I juni 2014 opkøbte Santander GE Money Bank i Danmark, Norge og Sverige for 5,3 mia. kr.. GE Money Bank har hørt under GE Capital, der er General Electrics finansielle division. 

Santander Consumer Bank sponsorerer blandt andet UEFA Champions League, Kræftens Bekæmpelse og støttede i 2018 CBS Case Competition, der hvert år afholdes af Copenhagen Business School. Desuden startede banken i 2015 et tre års langt sponsorat af de danske håndbold-pokalturneringer, der kaldes for Santander Cup. Her støttes både herre- og damehold.  

Blandt nogle af bankens danske samarbejdspartnere kan nævnes Power samt Elgiganten, hvor Santander Consumer Bank støtter kunderne med finansieringen.

Referencer

Eksterne henvisninger 
Officiel hjemmeside

Banker i Danmark
Banker fra Norge
Conchita Wurst

Thomas Neuwirth (født 6. november 1988 i Gmunden), bedre kendt i rollen som drag-artisten Conchita Wurst, er en østrigsk sanger, der vandt Eurovision Song Contest 2014 for Østrig med sangen "Rise Like a Phoenix". Thomas voksede op i en lille landsby i den østrigske delstat Steiermark, Bad Mitterndorf, hvor hans forældre har et mindre hotel/kro.

Karriere 
Som Tom Neuwirth deltog han i 2006 i den tredje sæson af det østrigske show Starmania, hvor han blev nummer to efter Nadine Beiler. Året efter dannede han boybandet Jetzt anders!, som dog gik i opløsning senere samme år. I 2011 debuterede han som Conchita Wurst i den østrigske tv-station ORF's show Die große Chance, og året efter deltog han i det østrigske udvælgelsesshow til Eurovision Song Contest 2012 med sangen "That's What I Am". Sangen blev nummer to efter duoen Trackshittaz.

Eurovision Song Contest 2014 

Den 10. september 2013 meddelte ORF, at Conchita Wurst var blevet udvalgt til at repræsentere Østrig i Eurovision Song Contest 2014 i København. Udvælgelsen førte senere til protester i Hviderusland, hvor en underskriftsindsamling blev afleveret til hviderussisk tv med kravet om, at de klippede Wursts optræden ud under den direkte transmission. Gruppen bag underskriftsindsamlingen mente, at Conchita Wurst i skikkelse af drag queen var med til at promovere "en uacceptabel livsstil" samt at gøre Eurovision Song Contest til "et arnested for sodomi". En lignende protestbevægelse opstod i december 2013 i Rusland

Den 18. marts 2014 blev det offentliggjort, at Conchita Wurst skulle synge sangen "Rise Like a Phoenix", med musik og tekst af Charly Mason, Joey Patulka, Ali Zuckowski og Julian Maas. Sangen vandt konkurrencen med 290 point.

Diskografi

Singler

Albummer

Noter

Eksterne henvisninger 

 Officiel hjemmeside

Sangere fra Østrig
Østrigs Eurovision Song Contest-deltagere
Vindere af Eurovision Song Contest
Deltagere ved Eurovision Song Contest 2014
Jan Kirchhoff

Jan Tilman Kirchhoff (født 1. oktober 1990 i Frankfurt am Main, Vesttyskland) er en tysk fodboldspiller, der spiller som central forsvarsspiller for 1. FC Magdeburg.

Klubkarriere

FSV Mainz 05 
Kirchhoff skiftede som ungdomsspiller til Mainz 05 i 2007. Han spillede et enkelt år på klubbens ungdomshold, hvorefter han blev rykket op på klubbens senior trup, dog på klubbens 2. bedste senior mandskab til at starte med.

Den 2. november 2008 fik Kirchhoff sin debut for Mainz 05 i en kamp imod Rot Weiss Ahlen, hvor Kirchhoff spillede hele kampen som var en ligakamp i 2. Bundesligaen.

Kirchoff var på dette tidspunkt et af de største talenter i Bundesligaen, og det resulterede i, at klubber som Borussia Dortmund, Bayern München, Bayer Leverkusen, Schalke 04, Juventus, Inter og AC Milan var ude efter den unge forsvarsspiller.

Kirchhoff spillede i alt 18 ligakampe for Mainz 05 II og 58 ligakampe for Mainz 05, indtil han i 2013 blev solgt.

FC Bayern München 
Den 4. januar 2013 bekræftede Bayern München, at de havde hentet den unge eftertragtede forsvarsspiller. Han havde blot skrevet under på en pre-kontrakt, så han skiftede først i sommeren 2013, til starten af 2013-14 sæsonen. Kirchhoff's kontrakt udløb i sommeren 2013 med Mainz 05, så Bayern München snuppede ham gratis.Kirchhoff skrev under på en 3-årig kontrakt som ville udløbe i juni 2016.

Udlån til Schalke 04 
Den 27. december 2013 blev Kirchhoff udlejet til ligarivalerne Schalke 04. Lejekontrakten varer i et halvandet år, så den udløber den 30. juni 2015.

Sunderland 

7 januar 2016 underskrev Kirchhoff en kontrakt på 18 måneder med Sunderland.

Landshold 
Kirchhoff har endnu ikke repræsenteret sit land på seniorniveau, men har repræsenteret sit lands U18, U19 og U21 landshold.

Referencer

Eksterne henvisninger 

 Jan Kirchhoff officielle hjemmeside

Fodboldspillere fra Tyskland
Fodboldspillere fra Mainz 05
Fodboldspillere fra FC Bayern München
Fodboldspillere fra FC Schalke 04
Personer fra Frankfurt am Main
Koray Günter

Koray Günter (født 16. august 1994 i Höxter, Tyskland) er en tysk fodboldspiller med tyrkiske rødder, der spiller som central forsvarsspiller for Galatasaray.

Ungdoms karriere 
Günter startede sin ungdomskarriere i 2001 hos SV Höxter som han spillede hos i fem år, indtil han i 2006 skiftede til SpVgg Brakel. Han spillede der i indtil 2008, hvor han skiftede til Borussia Dortmund, eftersom han var blevet scoutet af talentspejdere fra klubben. Günter var på det tidspunkt en offensiv spiller, og spillede på Borussia Dortmunds akademi. Senere hen blev han rykket ned i forsvaret. Han spillede 5 år for akademiet, indtil han i 2012 blev rykket op på senior truppen, dog på Borussia Dortmund II til at starte med.

Klubkarriere

Borussia Dortmund 
Günter blev i 2012-13 sæsonen rykket op på Borussia Dortmund II, som er klubbens 2. bedste senior mandskab. Han fik sin debut for Borussia Dortmund II den 28. august 2012 i en kamp imod Karlsruher SC II, hvor Günter var en del af startopstillingen.

Senere i 2012-13 sæsonen udtog træner Jürgen Klopp Günter til en kamp som skulle spilles på hjemmebane imod Fortuna Düsseldorf i Bundesligaen. Günter sad hele kampen på bænken, og fik dermed ikke sin debut.

Galatasaray SK 
Den 30. januar 2014 blev det bekræftet, at den tysk-fødte midterforsvarer skiftede til Galatasaray SK.

Landshold 
Günter spillede fire kampe for Tyrkiet U16 landshold, hvor han senere besluttede sig for, at han ville spillede for Tyskland.

Günter fik sin debut for Tysklands U17 landshold den 4. september 2010 i en venskabskamp imod Aserbajdsjan U17. Han spillede i alt 19 kampe og scorede fire mål.

Den 17. april 2012 fik Günter sin debut for Tysklands U19 landshold imod Tjekkiets U19 landshold.

Den 6. september 2013 fik Günter også sin debut for U20 landsholdet.

Eksterne henvisninger

Referencer 

Fodboldspillere fra Tyskland
Fodboldspillere fra Borussia Dortmund
Fodboldspillere fra Galatasaray SK
Elbe-Seitenkanal

Elbe-Seitenkanal er en kanal i Niedersachsen i Tyskland. Kanalen forbinder Mittellandkanalen med floden Elben og har en længde på 115,14 kilometer. Kanalen åbnede for trafik 15. juni 1976. Den går fra Wasbüttel mellem Gifhorn og Wolfsburg, mod nord til Artlenburg ved Elben, lidt vest for Lauenburg. 

Anledningen for byggeriet var at omgå et afsnit af floden Elben og Mittellandkanalen som gik gennem  DDR. Kanalens inddæmninger skulle også fungere som kampvognsforhindringer, ved et eventuelt angreb fra øst. Byggearbejdet begyndte i 1968 og blev færdigt i 1976. På sin vej måtte kanalen passere en højdeforskel på  61 meter, og dertil er der en sluse i Uelzen (løftehøjde 23 meter) samt Løfteværket Scharnebeck (løftehøjde 38 meter). Kanalens bredde varierer mellem 54 og 70 meter og en vanddybde mellem 4,0 og 4,5 meter. 

Få uger  efter indvielsen den 18. juli 1976 var der i nærheden af Lüneburg et dæmningsbrud og knap fire millioner kubikmeter vand oversvømmede et område på cirka ti kvadratkilometer.

Billeder

Eksterne kilder/henvisninger 

 Om kanalen   på Wasser- und Schifffahrtsamt Uelzen

Kanaler i Tyskland
Elben
Ouasim Bouy

Ouasim Bouy (født 11. juni 1993 i Amsterdam, Holland) er en hollandsk fodboldspiller med marokkanske rødder, der spiller som midtbanespiller for Serie A-klubben Juventus.

Ungdoms karriere 
Bouy startede med at spille for A.V.V. Zeeburgia's akademi i 1999 og forlod det i 2008 til fordel for Ajax. Han var blevet scoutet af talentspejdere fra Ajax, og skiftede i juli 2008 til klubben.

Bouy spillede tre år på Ajax' akademi indtil han som ungdomsspiller blev købt af Juventus til deres senior mandskab.

Klubkarriere

Juventus F.C. 
Den 31. januar 2012 købte Juventus den unge midtbanespiller fra hollandske Ajax.

Udlån til Brescia 
Den 31. august 2012 skrev Bouy under på en sæsonlang lejekontrakt med Brescia. Han fik sin debut for Serie B-klubben en dag senere, 32. august 2012, imod S.S. Juve Stabia. Bouy imponerede både til træning og kampe, og det resulterede i, at han blev en af de spillere der var med i startopstilling i de fleste kampe, og han scorede i alt 1 mål og gav 5 assister i 17 kampe. 

Bouy's gode form gik i stå, da han den 6. februar 2013 fik en knæskade, også kaldt en ACL skade.

Udlån til Hamburger SV 
Den 18. januar 2014 blev det bekræftet, af Bouy blev udlånt til Hamburger SV.

Landshold 
Bouy spiller på Hollands ungdomslandshold i øjeblikket. Han spillede 10 kampe for U18 landsholdet i 2009-2010, og har siden 2011 spillet på U19 landsholdet.

Personlige liv 
Bouy har udtalt sig om han er en stor fan af legenden Zinedine Zidane, og sagde i september 2012 følgende: "Mit idol er Zidane, han var klart den bedste. Jeg føler jeg er bedst når jeg ligger bag angriberen, eller foran forsvaret. Det ville være en drøm for mig hvis Juve fansne elskede mig, som de elskede Edgar Davids."

Eksterne henvisninger 
 Goal.com | Spillerinfo 
 Transfermarkt.co.uk | Spillerinfo

Referencer 

Fodboldspillere fra Holland
Fodboldspillere fra Juventus F.C.
Fodboldspillere fra Brescia Calcio
Fodboldspillere fra Panathinaikos
Personer fra Amsterdam
Jakob Balling

Jakob Leth Balling (født 11. februar 1928 i Aarhus, død 13. januar 2012) var en dansk kirkehistoriker.

Han var søn af bankdirektør Hans Leth Balling og hustru Karen, født Truelsen. Balling blev student fra Sorø Akademi 1945 og cand. theol. ved Københavns Universitet 1952. Han var elev af Hal Koch. 

Balling blev dr. theol. 1963 og året efter professor ved Aarhus Universitet. Han forlod professoratet som emeritus i 1998. Han var Ridder af 1. grad af Dannebrogordenen.

Blandt hans værker må nævnes Poeterne som kirkelærere (1983), der handler om digterne Dante og Milton, Kristendommen (1986) og Historisk kristendom (2003). Han udgav Kirken og Europa (2000).

Han var fætter til filminstruktøren Erik Balling.

Kilder 
 En professor af den gamle skole
 En klassisk dannet nytænker
 Europas krop og sjæl
 Historisk teologi

Eksterne henvisninger 
 

Kirkehistorikere fra Danmark
Teologer fra Danmark
Ansatte ved Aarhus Universitet
Danskere i 1900-tallet
Danskere i 2000-tallet
Personer fra Aarhus
Riddere af 1. grad af Dannebrog
Faglitterære forfattere fra Danmark
Personer i Kraks Blå Bog (afdøde)
Medlemmer af Videnskabernes Selskab
The Common Linnets

The Common Linnets er et hollandsk band, der blev dannet i 2013. Oprindeligt bestod det af Ilse DeLange og Waylon. DeLange har udtalt at gruppen er en platform, hvor hollandske kunstnere kan lave country, americana eller bluegrassmusik, og at medlemmer vil skifte. I maj 2014 forlod Waylon bandet, og blev ertattet med den amerikanske countrysanger Jake Etheridge.

Deres sang "Calm After the Storm", som blev udgivet på deres selvbetitlede debutalbum, nåede andenpladsen ved finalen af Eurovision Song Contest 2014 og gav Holland deres bedste placering siden landet vandt i 1975. Sangen blev i hit i hele Europa.

Historie

Navn 
DeLange og Waylon er begge fra den østlige del af Holland, og folk fra denne del af landet bliver nogle gange kaldt heikneuters på hollandsk, hvilket referer til sangfuglen kneu. På engelsk hedder denne fugl en common linnet. DeLange og Waylon er således begge "sangfugle" fra det østlige Holland. Ideen til navnet kom fra den hollandske designer Rens Dekker, som også er ansvarlig for coveret på deres single og selvbetitlede album.

2013–14: Eurovision og debutalbum 

Den 25. november 2013 annoncerede de ansvarlige for det hollandske Eurovision Song Contest; AVRO og TROS, at bandet ville repræsentere Holland til Eurovision Song Contest 2014 i København med sangen "Calm After the Storm". Ilse De Lange og Waylon præsenterede sangen første gang på det hollandske tv-prgram De Wereld Draait Door d. 12. marts og udgav den endelige version dagen efter. Den 9. maj udgav de deres debutalbum The Common Linnets og den følgende dag nåede "Calm After the Storm" andenpladsen i Eurovisionfinalen efter Conchita Wurst fra Østrig.

Diskografi

Albums

Singler

Som hovedkunstner

Som gæstekunstner

Andre sange på hitlisterne

Referencer 

Musikgrupper fra Nederlandene
Musikgrupper fra 2013
Hollands Eurovision Song Contest-deltagere
Deltagere ved Eurovision Song Contest 2014
Federico Ricci

Federico Ricci (født 27. maj 1994 i Rom, Italien) er en italiensk fodboldspiller der spiller som midtbanespiller for Crotone, udlejet fra Sassuolo

Klubkarriere

AS Roma
Ricci blev i starten af 2013-14 sæsonen rykket op på AS Romas senior trup. 

Den 1. december 2013 fik Ricci sin debut for klubben, hvor han kom på banen som indskifter. Ricci og co. vendte kampen fra 0-1 til 1-1 imod Atalanta.

Eksterne henvisninger

Referencer

Fodboldspillere fra Italien
Fodboldspillere fra AS Roma
Personer fra Rom
Dandridge

Dandridge er en amerikansk by og administrativt centrum for det amerikanske county Jefferson County, i staten Tennessee. I 2010 havde byen et indbyggertal på .

Ekstern henvisning 
 Dandridges hjemmeside (engelsk) 

Byer i Tennessee
Alessio Romagnoli

Alessio Romagnoli (født d. 12. januar 1995) er en italiensk professionel fodboldspiller, som spiller for Serie A-klubben Lazio.

Klubkarriere

Roma 
Romagnoli kom igennem AS Romas ungdomsakademi, og gjorde sin førsteholdsdebut for klubben i december 2012.

Leje til Sampdoria 
Romagnoli skiftede i september 2014 til Sampdoria for 2014-15 sæsonen, hvor han imponerede i en fast rolle i klubben.

AC Milan 
Romagnoli skiftede i august 2015 til AC Milan på en fast aftale. Han blev med det samme etableret som en fast mand, da han spillede en total af 40 kampe på tværs af alle tuneringer i sin debutsæson i Milano.

Efter at Leonardo Bonucci forlod Milan i august 2018, blev Romagnoli valgt til holdet nye anfører.

Romagnoli begyndte i 2020-21 sæsonen at miste sin plads på holdet. En række skader havde begrænset hans spilletid, samt at Milan ikke ønskede at døje med hans agent, Mino Raiola, som også var agent for Gianluigi Donnarumma, og derfor ikke var populær i Milano efter Donnarummas skifte til Paris Saint-Germain. Hans spilletid var endnu mindre i 2021-22, og forhandlinger over en fornyelse af kontrakten var uden fremskridt, og han forlod som resultat klubben efter sæsonen.

Lazio 
Romagnoli skiftede i juli 2022 til Lazio.

Landshold

Ungdomslandshold 
Romagnoli har repræsenteret Italiens på flere ungdomsniveauer.

Seniorlandshold 
Romagnoli debuterede for Italiens landshold den 6. oktober 2016.

Titler 
AC Milan
 Serie A: 1 (2021-22)
 Supercoppa Italiana: 1 (2016)

Kilder

Eksterne henvisninger 

 
 AS Roma | Spillerinfo 
 Espnfc.com | Spillerinfo

Fodboldspillere fra Italien
Fodboldlandsholdsspillere fra Italien
Fodboldspillere fra AS Roma
Fodboldspillere fra UC Sampdoria
Fodboldspillere fra AC Milan
Fodboldspillere fra SS Lazio
Samtgemeinde Meinersen

Samtgemeinde Meinersen er et amt i den sydvestlige del af Landkreis Gifhorn i den tyske delstat Niedersachsen. Det ligger omkring 8 km sydvest for byen Gifhorn. Amtet har 20.423 indbyggere (2012)

Geografi 
Amtet Meinersen ligger på højden Papenteich i Allerdalen mellem Harzen og Lüneburger Heide, nord for byen Braunschweig.

Vandløb 
Ud over de to større floder Oker og Aller, der løber sammen i Müden, er der flere mindrfe bække og vandløb i området.

Kommuner i Samtgemeinde Meinersen

Eksterne kilder/henvisninger 

 Amtets websted
Hillerse

Hillerse er en kommune i Landkreis Gifhorn i den tyske delstat Niedersachsen. Den ligger i den sydlige del af amtet (Samtgemeinde) Meinersen .

Geografi 
Hillerse ligger i udkanten af naturparken Südheide ved floden Oker.

Inddeling 
I Hillerse ligger landsbyerne:
 Hillerse (2.333)
 Volkse (234) (indb. pr. 2009)

Eksterne kilder/henvisninger 

 Amtets websted

Byer i Niedersachsen